Dermed er Venstre og Konservative ude af forhandlingerne om næste års budget for Aalborg Kommune. Men hverken de konservative eller Venstre er ifølge Daniel Nyboe Andersen (Rad.V.) blevet bedt om at forlade forhandlingerne. - De blev faktisk bedt om at blive, men ville ultimativt ikke være med, skriver Daniel Nyboe Andersen på sin Twitter-profil. Fra Det Konsevative Folkeparti lyder forklaringen om de borgerliges exit fra forhandlingerne i Aalborg Kommune: - Vi deltog konstruktivt i forhandlingerne indtil bruddet omkring jordskatten, grundskylden, og fandt i den forbindelse finansiering til samtlige vore udgiftsønsker. Vi deltog også i forhandlingerne omkring dækningsafgiften, hvor Venstre blev bedt om at forlade forhandlingerne, da borgmesteren kategorisk afviste at forhandle om denne. Vi valgte imidlertid at give de andre partier mulighed for at give os indrømmelser vedrørende andre afgiftsområder og grundskylden, som også ville være kommet erhvervslivet til gavn, lyder det fra gruppeformand Thomas Krarup (Kons.)

Opsummering:
Det Konservative Folkeparti i Aalborg er ude af forhandlingerne om budgettet for 2014. De konservative er blevet bedt om at forlade forhandlingsbordet.